Diari Oficial de la Generalitat Valenciana


Sumari del DOGV 5373, del 24-10-2006 (2006/11696)

Resolució de 8 de setembre de 2006, la Direcció General de Qualitat Ambiental, per la qual s'atorga a l'empresa AZUVI, SA, l'autorització ambiental integrada per a les instal·lacions de fabricació de taulellets al terme municipal de Vila-real (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5373

Data del DOGV
:   24-10-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/11936


Data del document
:   08-09-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * empresa privada
    * ceràmica

RESOLUCIÓ de 8 de setembre de 2006, la Direcció General de Qualitat Ambiental, per la qual s'atorga a l'empresa AZUVI, SA, l'autorització ambiental integrada per a les instal·lacions de fabricació de taulellets al terme municipal de Vila-real (Castelló). [2006/11572]  
Vistos els documents que consten en l'expedient 057/04 IPPC, instruït a instàncies de l'empresa AZUVI, SA, a fi d'obtenir l'autorització ambiental integrada per a les instal·lacions de fabricació de taulellets, s'emet aquesta resolució de conformitat amb els següents,   
Antecedents de fet  
Primer. Amb data 16 de juliol del 2004, el Sr. Esteban Bou Avellana, en representació de l'empresa AZUVI, SA, amb CIF A-12005237 i domicili a l'avinguda Itàlia, 58 de Vila-real (Castelló), presenta a la Conselleria de Territori i Habitatge, sol·licitud d'autorització ambiental integrada per a les instal·lacions de fabricació de taulells ceràmics que es detallen en l'annex I.  
A la sol·licitud s'adjunta l'informe de compatibilitat urbanística emés per l'Ajuntament de Vila-real.   
Segon. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la idoneïtat de la documentació que acompanya la sol·licitud.  
Tercer. Amb data 31 de gener del 2005 l'empresa presenta nova documentació, a requeriment d'aquesta Conselleria.  
Quart. Amb data 22 de febrer del 2005 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, i es publica anunci en el Diari Oficial de la Generalitat Valenciana (núm. 4951).   
Durant aquest no es presenten al·legacions al projecte ni en aquesta Conselleria ni en l'Ajuntament de Vila-real, i en l'expedient consta certificat de la informació pública.  
Cinqué. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 7 d'octubre del 2004 es rep informe de la Confederació Hidrogràfica del Xúquer, en el qual es considera que la documentació aportada justifica i defineix la inexistència d'abocament d'aigües residuals industrials a domini públic hidràulic (abocament zero) mitjançant la reutilització d'aquestes en el procés  
Seté. Amb data 2 de març del 2006, el Servei d'Avaluació d'Impacte Ambiental emet la declaració d'impacte ambiental, en la qual estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, el Projecte per a la instal·lació d'una indústria per a la fabricació de taulells ceràmics, promogut per AZUVI, SA, implantada a l'Av. Itàlia, 58 del terme municipal de Vila-real (Castelló), en els termes que estableixen el projecte, l'estudi d'impacte ambiental, i la resta de documentació que consta en l'expedient, en compliment de la legislació ambiental vigent, sempre que es complisquen els condicionants indicats en l'annex II d'aquesta resolució.  
Així mateix, s'han incorporat a l'expedient els informes emesos pel Servei de Residus Industrials i pel Servei de Protecció de l'Ambient Atmosfèric.  
Vuité. En l'expedient 057/04 IPPC consta l'avaluació ambiental del projecte en el seu conjunt, tal com estableix l'article 20 de la Llei 16/2002, la qual ha sigut incorporada a la proposta de resolució.  
Nove. Amb data 8 de setembre del 2006 es realitza el tràmit d'audiència a l'interessat, sense que s'hagen presentat al·legacions al respecte.  
Fonaments de dret  
Primer. D'acord amb l'article 9 de la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 3.5 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat, pel qual s'assignen competències a la Presidència de la Generalitat i a les conselleries amb competències executives.  
D'altra banda, de conformitat amb l'article 15 del Decret 119/2003, d'11 de juliol, del Consell de la Generalitat, pel qual s'aprova el Reglament orgànic i funcional de la Conselleria de Territori i Habitatge i l'ordre que el desenvolupa, d'11 d'abril del 2006, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament orgànic i funcional de la Conselleria Territori i Habitatge, resolc  
Primer  
Concedir a AZUVI, SA, l'autorització ambiental integrada per a les seues instal·lacions de fabricació de taulells ceràmics, que s'han d'efectuar en l'establiment situat a l'avinguda Itàlia, 58 del municipi de Vila-real (Castelló), referent al Projecte bàsic d'autorització ambiental integrada d'una indústria de fabricació de taulells ceràmics, de data 4 de juny del 2004, i subscrit pel Sr. Joaquín Llopis Esteve, i queda inscrita en el Registre General d'Instal·lacions IPPC de la Comunitat Valenciana amb el número 044-06/AAI/CV, condicionada al compliment dels requisits següents:  
1. Valors límit d'emissió  
1.1. Emissions atmosfèriques  
1.1.1. Emissions difuses de partícules  
Els valors límit PM10 que s'han d'aplicar seran els següents:  
. Valor mitjà de valors de 24 hores: 40 mg/m3.  
. Màxim de tots els valors mitjans diaris: 50 mg/m3.  
Tots aquests valors hauran de complir-se simultàniament.  
Anualment es realitzaran en cada punt de mostratge de la instal·lació els mostratges següents:  
. PM10: 4 dies laborables consecutius durant les 24 hores al dia durant 3 setmanes consecutives.  
A fi de garantir l'adequació de les condicions meteorològiques durant el mostratge, s'haurà d'aportar un registre en base horària de les variables següents: temperatura, humitat relativa, direcció i velocitat del vent i pluviometria. En el cas que hi haja condicions meteorològiques extraordinàries que puguen condicionar la presència, dispersió o deposició de les partícules, el temps de mostratge s'incrementarà en la mateixa duració que les esmentades condicions meteorològiques.  
1.1.2. Emissions canalitzades  
Els valors límit d'emissió per a focus canalitzats i la periodicitat de controls per ECMCA seran els següents:  
(1) Per als focus d'origen el cabal de gasos dels quals siga inferior a 3000 Nm3/h, el valor límit de fluorurs podrà ser de 30 mg/Nm3, sempre que el cabal màssic d'aquest contaminant siga inferior a 0,1 kg/h.  
(2) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Territori i Habitatge un estudi tècnic justificatiu que incloga balanços de massa i una proposta de valor límit.  
(3) Per a focus d'origen en atomitzadors que tinguen en l'actualitat sistemes correctors via humida instal·lats, el límit de partícules serà 50 mg/Nm3 fins al 30 d'octubre del 2015. A partir d'aquesta data s'haurà de complir amb el límit genèric de 30 mg/Nm3.  
(4) En els casos en què es preveja la superació d'aquest valor per l'ús de determinades matèries primeres o combustibles, s'haurà de lliurar a la Conselleria de Territori i Habitatge i un estudi tècnic justificatiu que incloga balanços de massa i una proposta de valor límit.  
(5) Queden exclosos de mesurament de contaminants els focus d'evacuació de l'aire de refredament dels forns de cocció de taulells.  
(6) Queden exclosos de mesurament d'emissió de partícules els focus de preassecament i assecament de peces ceràmiques (crues o cuites) que utilitzen com a combustible gas natural o propà que en el control de la posada en marxa de la instal·lació, en condicions habituals d'operació i sense utilitzar cap tipus de depuració, hagen obtingut una emissió inferior a 10 mg/Nm3 de partícules.  
S'haurà de dur a terme un pla d'acció que permeta caracteritzar de forma representativa els nivells d'emissió de clor dels focus que evacuen gasos procedents de forns de cocció, com també els nivells de fluor i bor dels focus que evacuen gasos procedents de processos d'atomització.  
1.1.3. Emissions sonores  
S'hauran d'adoptar les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, si són més restrictius.  
En particular, els límits sonors establits en la Llei 7/2002 per a zones d'ús industrial són:  
DIÜRN NOCTURN  
70 dB(A) 60 dB(A)  
1.2. Abocaments  
1.2.1. Aigües residuals industrials  
La documentació aportada justifica i defineix la inexistència d'abocament d'aigües residuals industrials a domini públic hidràulic (abocament zero) mitjançant la reutilització d'aquestes en el procés.  
S'actuarà segons el que especifica el projecte, de manera que es garantisca la inexistència d'abocament d'aigües residuals industrials a domini públic hidràulic (abocament zero).  
Els valors de reciclatge intern o extern d'aigües residuals han de ser superiors al 70% considerant la relació en volum (m3) entre l'aigua reutilitzada i l'aigua residual resultant del procés. El còmput és aplicable a balanços anuals.  
1.2.2. Aigües residuals sanitàries  
Les aigües residuals sanitàries s'hauran de canalitzar fins a la xarxa de clavegueram municipal.  
1.2.3. Aigües pluvials  
Les aigües pluvials s'hauran de recollir i canalitzar fins a la xarxa municipal de pluvials.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
S'haurà de complir el que estableix el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
3. Procediments i mètodes de gestió de residus.  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
3.1. Producció de residus  
S'autoritza AZUVI, SA per a la producció dels residus perillosos següents, sempre que la seua capacitat de generació anual siga de la magnitud que a continuació es detalla i la producció de producte acabat en les instal·lacions del centre productiu detallat en l'annex I siga de l'ordre de 3.938.607 m2/any de paviment, 3.586.853 m2/any de revestiment i 228.686 m2/any de peces especials.  
El centre productor queda inscrit en el Registre de Productors amb la referència 262/P/RTP/CV, el qual haurà de figurar en els documents de control i seguiment i la resta de documentació que ho requerisca.   
3.1. Gestió de residus.  
S'autoritza AZUVI, SA per a realitzar l'operació de valoració R5 (reciclat o recuperació d'altres matèries inorgàniques), dels residus no perillosos propis següents, sempre que la seua capacitat de tractament anual siga de la magnitud de què a continuació es detalla:  
Per a aquesta autorització de gestió es manté el número de referència que disposava l'empresa, 052/V/RNP/CV, que haurà de figurar en la documentació que ho requerisca.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
La freqüència dels mesuraments de les emissions serà la indicada en l'apartat 1.1 d'aquesta autorització.  
4.1.1. Control de l'emissió de partícules per font difuses  
7.9.2.3. Emmagatzemament i manipulació de materials pulverulents  
L'emmagatzemament i manipulació de materials pulverulents es realitzarà en les condicions següents:  
a) Totes les operacions d'emmagatzemament i manipulació de materials pulverulents entrants en el complex hauran de realitzar-se en naus tancades i en depressió. En el termini màxim d'un any des de l'obtenció de l'autorització ambiental integrada l'empresa haurà de presentar un pla d'adaptació per a la seua aprovació per part de la Direcció General de Qualitat Ambiental de la Conselleria de Territori i Habitatge. La data límit per a l'execució d'aquest pla serà la primera renovació o modificació substancial de l'autorització ambiental integrada de la instal·lació.  
No obstant això, a partir del 31 d'octubre del 2007 i fins a la completa implantació del pla d'adaptació s'exigirà per al desenvolupament d'aquestes operacions a cel obert el compliment de les condicions següents:  
. S'haurà de disposar d'un sistema de control i seguiment del funcionament correcte de les mesures correctores que consistirà en un pla de mesurament de la concentració de partícules en l'aire ambient en l'entorn de la instal·lació. Aquest sistema haurà de desenvolupar-se d'acord amb els criteris fixats per la Direcció General de Qualitat Ambiental i caldrà que aquesta l'aprove.  
. El parc d'emmagatzemament haurà d'estar distribuït en compartiments o cel·les formades com a mínim per tres murs de contenció. L'altura de les cel·les haurà de ser sempre superior a l'altura de la provisió, almenys, en una distància equivalent al 10% del costat major de la seua base. Així mateix, la zona d'accés a la cel·la haurà d'estar lliure de material, almenys, en una distància equivalent al 10% de l'ample d'accés a aquesta. Per a facilitar el compliment d'aquestes restriccions s'haurà de marcar de forma clara en parets i sòl les distàncies mínimes establides, i hauran de ser fàcilment visibles en tot moment.  
L'orientació de l'accés a la cel·la estarà preferiblement a sotavent del vent predominant.  
Es podrà practicar el soterrament parcial de les eres per a incrementar la capacitat de provisió.  
. S'haurà de mantenir constantment humitejada la superfície del material recollit a l'aire lliure mitjançant un sistema d'aspersors o equips mòbils de reg per polvorització que evite entollades i l'ús excessiu d'aigua. Com a mesura de control del sistema s'haurà de disposar d'un registre dels cabals emprats.  
Com a alternativa, mentre les provisions no siguen manipulades podran ser cobertes per lones.  
b) Tancament de tots els sistemes de transport de matèries primeres pulverulentes en les fàbriques (cintes transportadores, catúfols, etc.).  
c) Totes les operacions indicades a continuació es duran a terme en naus tancades dotades de sistemes d'aspiració amb depuració posterior:  
. Operacions de càrrega i trituració de matèries primeres a granel.  
. Operacions d'emmagatzemament i descàrrega de grànul atomitzat.  
. Operacions d'emmagatzemament del material pulverulent recuperat en els sistemes correctors, de materials mòlts i de fins.  
2.9.2.5. Transport de materials pulverulents  
El transport de materials pulverulents es realitzarà en les condicions següents:  
a) Reducció de la resuspensió de pols deguda a la circulació interna de vehicles. Amb aquest fi es pavimentaran els circuits adequats, es mantindran netes les zones de circulació i es limitarà la velocitat d'aquestes.  
b) Control a l'entrada i eixida del complex que els camions van coberts i tancats per a evitar vessaments i desbordaments. No es permetrà l'accés o eixida de la instal·lació a vehicles que no circulen coberts o tancats.  
c) Instal·lació de sistemes de neteja via humida per als baixos i pneumàtics dels camions a l'eixida en les empreses, emprant sistemes de pressió quan siga necessari. No es permetrà l'eixida de la instal·lació als vehicles que no hagen procedit a netejar els baixos i pneumàtics en el sistema de via humida corresponent.  
4.1.2. Control de l'emissió de contaminants per focus canalitzats  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
7.4.0.5. Sistemes de depuració de partícules  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'atomitzadors i d'aspiracions de material pulverulent. El funcionament correcte d'aquests sistemes correctors s'assegurarà mitjançant el control i registre en continu de, almenys, un paràmetre d'operació del sistema a opció de l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i calibratge d'aquest paràmetre haurà de ser verificat per entitats col·laboradores de l'administració en matèria de qualitat ambiental i estar a disposició de la Conselleria de Territori i Habitatge.  
9.8.9.1. Condicions de presa de mostres i expressió de resultats  
a) Punts de presa de mostra: Els focus canalitzats, hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera haurà de ser tal que garantisca una correcta dispersió dels contaminants emesos. Més concretament, l'altura no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no hi haja altres estructures d'altura superior a la del propi focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
d) Les concentracions mesures sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 18% de O2.  
e) Les mesures de fluor es realitzaran amb sondes de tefló o material teflonat.  
Haurà de notificar la Direcció General de Qualitat Ambiental, una vegada a l'any, les dades sobre les emissions a l'aire de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
4.2. Control d'abocaments  
Haurà de notificar a la Direcció General de Qualitat Ambiental, una vegada a l'any, les dades sobre les emissions a l'aigua de la instal·lació, mitjançant el Registre d'Emissions i Fonts Contaminants (EPER), d'acord amb l'article 8.3 de la Llei 16/2002 i de la Decisió 2000/479/CE, de 17 de juliol del 2000.  
Respecte a les aigües residuals domèstiques i les aigües pluvials, el titular haurà de presentar un certificat de connexió a la xarxa de clavegueram municipal, emés per l'ajuntament corresponent, amb indicació de la data amb què es va realitzar aquesta connexió.   
4.3. Control de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser lliurats a un gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en lloc teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdós quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o en dificulte la gestió.  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós.  
L'envasament i l'etiquetatge dels residus serà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix, haurà de disposar d'un registre on conste la quantitat, naturalesa, identificació, origen i data de generació i lliurament a un gestor autoritzat, com també el número de document de control i seguiment utilitzat, si és el cas, i el gestor a qui es lliura el residu.  
Lliurarà els residus perillosos a gestors que disposen de la corresponent autorització administrativa per a la gestió d'aquests residus.  
S'haurà d'elaborar un pla de prevenció i reducció de residus que s'haurà de presentar en la Direcció General de Qualitat Ambiental cada quatre anys.  
Anualment haurà d'emplenar la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i quantitat dels residus produïts, la destinació donada a cadascun i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
Pel que fa a l'activitat de gestió de residus no perillosos, l'empresa haurà de portar un registre documental en què figuren quantitat, naturalesa, origen, destinació, freqüència de recollida i mitjà de transport dels residus.  
La recepció i l'emmagatzemament dels residus sòlids gestionats s'efectuaran mitjançant sistemes tancats dotats de les mesures correctores corresponents que eviten la dispersió de partícules a l'atmosfera. No hauran de posseir cap de les característiques de perillositat que figuren en l'annex 2, apartat A de l'Ordre MAM/304/2002.  
Així mateix, haurà d'emplenar la memòria anual de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta memòria s'especificarà l'origen i quantitat dels residus gestionats, característiques de l'emmagatzemament previ a la seua gestió, quantitat i naturalesa dels residus resultants del procés, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de soroll  
Respecte al nivell de sorolls transmesos a l'exterior haurà de complir-se el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel que s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
S'hauran de realitzar auditories acústiques a l'inici de l'activitat i, almenys, cada cinc anys. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada, per una entitat col·laboradora en matèria de qualitat ambiental per al camp de la contaminació acústica.   
El titular haurà de disposar del llibre de control, el qual haurà d'estar constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient.  
S'hauran de dur a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que al funcionament de les instal·lacions.  
Així mateix, quan es determine el cessament d'alguna de les unitats, es procedirà al desmantellament de les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 2 de març del 2006, que s'adjunta en l'annex II d'aquesta resolució.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi.  
La indústria i les seues instal·lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'hauran de complir totes les disposicions aplicables per a garantir la protecció de la salut de les persones.  
Es comprovarà en el control inicial que s'han realitzat les mesures previstes en el projecte.  
Haurà de complir els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998.  
Segon  
L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollit en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular haurà de donar compte de l'adaptació i les ampliacions de l'activitat i de les instal·lacions al Servei de Control Integrat de la Contaminació a l'efecte del reconeixement corresponent, presentant-se prèviament un certificat, emesa per tècnic competent i visada, en el que s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots les controls, mesuraments, anàlisi i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. Es realitzarà a la posada en marxa de les instal·lacions i per personal de la Direcció General de Qualitat Ambiental de la Conselleria de Territori i Habitatge.  
Cinqué  
L'Administració deixarà sense efecte l'aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.  
2. Comunicar a la Conselleria de Territori i Habitatge qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté  
En tot el no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de Territori i Medi Ambient de la Conselleria de Territori i Habitatge en el termini d'un mes des del següent al de la recepció d'aquesta notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 8 de setembre del 2006. . El director general de Qualitat Ambiental: Jorge Lamparero Lázaro  
ANNEX I  
Característiques del projecte  
El procés per a l'obtenció de peces ceràmiques de paviment i revestiment segueix les següents fases successives:  
1. Recepció de matèries primeres.  
2. Atomització de les matèries primeres i obtenció d'argila atomitzada.  
3. Emmagatzemament d'argila atomitzada en sitges de repòs.  
4. Premsatge de l'argila en premses automàtiques.  
5. Assecament de les peces premsades en assecador.  
6. Esmaltat de peces crues sobre línies de corretges trapezoïdals, mitjançant màquines d'aplicació en sec o per via humida.  
7. Emmagatzemament de peces esmaltades sobre boxs.   
8. Cocció en forn monoestrat de corrons.  
9. Magatzem de peces cuites sobre boxs mòbils fins que són sol·licitades per a la fase de classificació.  
10. Hi ha una sèrie de peces que ixen del forn i són destinades a procés de poliment, rectificació-bisellatge. Les peces s'introdueixen a través de la màquina de descàrrega en les línies de poliment, rectificació-bisellatge. Una vegada tractada s'elimina la humitat per mitjà d'assecador vertical i a continuació passen les peces en la fase de classificació.  
11. Classificació. Les peces cuites passen a la zona de classificació on són seleccionades, separades en classes, empaquetades i paletitzades, i s'envien al magatzem de producte acabat.  
12. Magatzem de producte acabat i expedició. En aquesta àrea de la factoria els productes acabats ja paletitzats queden a l'expectativa de ser expedits a clients.  
Les emissions produïdes per l'activitat es poden dividir en dos tipus, pols i gasos de combustió. Les emissions de pols es depuren mitjançant filtres, mentre que les corresponents als gasos de combustió, es condueixen a l'exterior a través de xemeneies.  
L'exercici de l'activitat no produeix abocament d'aigües residuals industrials, ja que es recirculen en la seua totalitat, i s'aconsegueix l'abocament zero.   
Les aigües residuals de procés provinents de les esmaltadores, filtre, etc. són canalitzades fins una bassa en l'interior de les naus. Després de ser depurada, es condueix a unes basses on s'acumulen per a ser reutilitzades en el procés.  
Les aigües de les línies de rectificació-bisellament es depositen en una bassa i després de ser depurades es reutilitzen en el mateix procés.  
Les aigües sanitàries i pluvials es condueixen a la xarxa de clavegueram per al seu abocament.  
Quant als residus produïts en el procés productiu, es gestionen mitjançant gestor autoritzat per a cada tipus de residu.  
ANNEX II  
Condicionants de la declaració d'impacte ambiental  
1. Disposar de l'autorització d'extracció d'aigües del pou ubicat en la seua parcel·la.  
2. Aportar auditoria acústica amb resultat acceptable, realitzada per OCA en compliment del que estableix el títol IV, capítol II Condicions acústiques de les activitats comercials, industrials i de serveis i el títol II, capítol II Nivells de pertorbació, de la Llei 7/2002, de 3 de desembre, de la Generalitat Valenciana, de protecció contra la contaminació acústica.  
3. El titular de la instal·lació estarà obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la declaració de sòls contaminats.  
4. S'haurà de disposar de l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
5. Altres condicionants ambientals que s'establisquen a través de les autoritzacions sectorials que siguen d'aplicació.  
6. Qualsevol modificació o ampliació del projecte presentat, com també si es detectara algun impacte ambiental no previst en l'estudi d'impacte ambiental, haurà de ser comunicats a la Conselleria de Territori i Habitatge, Direcció General de Gestió del Medi Natural, que establirà si escau l'aplicació de noves mesures correctores.  
d) CONCESSIONS ADMINISTRATIVES